יורם שוייצר

יורם שוייצר (נולד ב-1956) הוא חוקר בכיר במכון למחקרי ביטחון לאומי העומד בראש פרויקט טרור ומלחמה בעצימות נמוכה.
ביוגרפיה
שוייצר נולד בישראל, גדל בתל אביב ולמד בבית החינוך ע"ש א"ד גורדון ובתיכון חדש. הוא בנם של אברהם שוייצר, שהיה העורך הכלכלי של עיתון הארץ, ואורה שוייצר דוברת הוועדה לאנרגיה אטומית ומנהלת בית ליגת הנשים האמריקאית. בשנת 1974 התגייס לצה"ל ושובץ בחיל התותחנים. הוא סיים את מסלול ההכשרה ללוחמים, השלים קורס קצינים ושירת כקצין תותחנים. לאחר מכן השתחרר מצה"ל. בשנת 1987 עם סיום לימודיו האקדמיים לתואר ראשון בהיסטוריה של המזרח התיכון ומדע המדינה ותואר שני בהיסטוריה צבאית ודיפלומטית מטעם אוניברסיטת תל אביב, שב לשירות קבע באמ"ן כקצין מודיעין בתפקידים בתחום לוחמה בטרור והושאל למשרד ראש הממשלה. בתפקידיו השונים היה גם מעורב בסוגיית השבויים והנעדרים. לאחר פרישתו בשנת 1998 שימש כיועץ מומחה בתחום הטרור במשרדי ראש הממשלה ומשרד הביטחון. בשירות המילואים הגיע לדרגת סגן-אלוף.

שוייצר עמד בראש "תוכנית הלימודים החינוכית" במכון למדיניות בינלאומית נגד הטרור במרכז הבינתחומי. שוייצר משמש כראש תוכנית המחקר לטרור ומלחמה בעצימות נמוכה במכון למחקרי ביטחון לאומי. במחקריו עוסק בטרור כאסטרטגית לחימה, בארגוני טרור בישראל ובעולם, בשיטות הפעולה שלהם, ובמשא ומתן עם ארגוני טרור. במסגרת פעילותו כתב ספרים ומאמרים רבים על ארגוני טרור כדוגמת ארגון אל-קאעידה ושותפיו, וארגוני טרור אזוריים דוגמת חזבאללה וחמאס. שוייצר התמחה בחקר פיגועי התאבדות. במסגרת זו ערך מחקר מקיף בבתי הכלא בישראל. במשך כשנתיים וחצי ניהל מפגשים עם אסירים ביטחוניים שהיו מעורבים ישירות בפיגועי התאבדות בישראל במטרה להבין את תפישות עולמם ועמדותיהם כלפי הסכסוך הישראלי פלסטיני. נושא מרכזי נוסף במחקריו בשנים האחרונות מתמקד בשבי, שבויים, פדיון שבויים ומשא ומתן לשחרורם בהיבטים של עמדות הממשלות והציבור בסוגות אלו.

 קישורים חיצוניים 

 קורות חייו של יורם שוייצר, באתר המכון למחקרי ביטחון לאומי.
 .
 .
 יורם שוייצר ואורנה בן דור, "הבנאליה של הרוע - שיחות בכלא הישראלי עם מחבלים מתאבדים ומפעיליהם", חלק א' חלק ב', באתר יוטיוב.
 יורם שוייצר: מיהו חסן סלאמה?, באתר יוטיוב.
 "הנסיגה האמריקאית מאפגניסטן - שנה אחרי", יורם שוייצר, מבט על, 30 באוגוסט 2022,המכון למחקרי ביטחון לאומי - INSS
מכּתביו:
 .
 יורם שוייצר, בנדטה ברטי ושלמה ברום, סחף בהפסקת האש בין ישראל לבין חמאס ברצועת עזה, "מבט על", גיליון 537, 8 באפריל 2014.
 יורם שוייצר ובנדטה ברטי, מצבו הפוליטי והביטחוני של חזבאללה: שינוי פרדיגמה?, "מבט על", גיליון 529, 19 במרץ 2014.
 יורם שוייצר, יותם רוזנר ועינב יוגב, תמונת מצב עולמית של פיגועי התאבדות בשנת 2013, "מבט על", גיליון 507, 14 בינואר 2014.
 יורם שוייצר ואביב אורג, האודיסיאה של אל-קאעדה אל הג'יהאד העולמי, "מזכר 132", המכון למחקרי ביטחון לאומי, ינואר 2014.
 .
 .
 יורם שוייצר, אליאור אלבחרי ואילן שקלרסקי, בקיעים במשפחת הג'האד העולמי בסוריה, "מבט על", גיליון 518, 16 בפברואר 2014.
 צמיחתם ודעיכתם של פיגועי ההתאבדות, "עדכן אסטרטגי", כרך 13, גיליון 3 אוקטובר 2010
 אל-קאעידה וטרור המתאבדים - החזון והמעש, "צבא ואסטרטגיה", כרך 2, גיליון 2, אוקטובר 2010




הערות שוליים

קטגוריה:אנשי קהילת המודיעין הישראלית
קטגוריה:סגל המכון למחקרי ביטחון לאומי
קטגוריה:חיילי אגף המודיעין
קטגוריה:בוגרי בית החינוך ע"ש א"ד גורדון
קטגוריה:בוגרי תיכון חדש
קטגוריה:בוגרי אוניברסיטת תל אביב
קטגוריה:ישראלים שנולדו ב-1956